Regeringen vil stramme op og gøre det sværere at få statsborgerskab i Danmark.

Stramningerne ligger blandt andet i, at det skal blive sværere at få dansk statsborgerskab, hvis man ikke har en ren straffeattest, men det bliver også mere vigtigt at vide mere om, hvad der foregår i det danske samfund.

Læs også : Støjberg: Så svært skal det være at blive dansker

En anden stramning på området ser regeringen som en udvidelse af den danske indfødsretsprøve. Prøven består nu af 30 multiple choice-spørgsmål, hvoraf 22 skal besvares korrekt, hvis man drømmer om et dansk statsborgerskab.

Regeringen ønsker i fremtiden at udvide prøven til 40 spørgsmål, hvoraf 32 spørgsmål skal svares korrekt.